pythainlp/thai_wikipedia_clean_20230101 huggingface dataset:
อำนาจและหน้าที่ของ ส.ป.ก. ตามพระราชบัญญัติการปฏิรูปที่ดินเพื่อเกษตรกรรม พ.ศ. 2518 มาจาก 2 คณะกรรมการด้วยกันคือ
คณะกรรมการปฏิรูปที่ดินเพื่อเกษตรกรรม.
คณะกรรมการปฏิรูปที่ดินเพื่อเกษตรกรรม (คปก.) มีอำนาจหน้าที่และความรับผิดชอบในการกำหนดนโยบาย มาตรการ ข้อบังคับหรือระเบียบเกี่ยวกับการปฏิบัติงานการปฏิรูปที่ดินของ ส.ป.ก. ตลอดจนการควบคุมการบริหารงานของ ส.ป.ก. รวมทั้งอำนาจหน้าที่และความรับผิดชอบดังต่อไปนี้
คณะกรรมการปฏิรูปที่ดินจังหวัด.
สำนักงานการปฏิรูปที่ดินเพื่อเกษตรกรรมดำเนินงานปฏิรูปที่ดินภายใต้การกำกับดูแลของคณะกรรมการปฏิรูปที่ดินเพื่อเกษตรกรรม (คปก.) ในส่วนราชการบริหารส่วนกลาง และในส่วนราชการบริหารส่วนภูมิภาค บริหารจัดการในรูปแบบคณะกรรมการปฏิรูปที่ดินจังหวัด (คปจ.) กำกับดูแลการปฏิบัติงานของสำนักงานการปฏิรูปที่ดินจังหวัด (ส.ป.ก.จังหวัด) แต่ละจังหวัด ประกอบไปด้วย
ในส่วนราชการบริหารส่วนกลาง ส.ป.ก. แบ่งที่ตั้งของสำนักงานออกเป็นสองส่วน คือ
ส.ป.ก. ถนนราชดำเนินนอก.
มีที่ตั้งอยู่ที่เลขที่ 1 แขวงบ้านพานถม เขตพระนคร กรุงเทพมหานคร เป็นสำนักงานหลักของ ส.ป.ก. ในการบริหารราชการส่วนกลาง
สำนักบริหารกลาง (สบก.) มีหน้าที่หลักเกี่ยวกับการปฏิบัติงานด้านสารบรรณของสำนักงาน งานอำนวยการและงานเลขานุการ การดำเนินงานเกี่ยวกับการประชาสัมพันธ์ การประสานราชการและตรวจราชการ ดูแลยานพาหนะ อาคารสถานที่ ระบบการสื่อสารของสำนักงาน งานด้านการพัฒนาระบบงานคลัง การเงิน การบัญชี งบประมาณ การพัสดุ และตรวจสอบใบสำคัญ พร้อมทั้งรับผิดชอบงานที่มิได้กำหนดให้เป็นอำนาจของหน่วยงานอื่น ๆ ของสำนักงาน
กองการเจ้าหน้าที่ (กกจ.) มีหน้าที่ในการจัดทำแผนและดำเนินงานเกี่ยวกับการบริหารทรัพยากรบุคคลของสำนักงาน ยกเว้นด้านการฝึกอบรม ดำเนินงานด้านเสริมสร้างระเบียบวินัยและระบบคุณธรรมของสำนักงาน
ศูนย์เทคโนโลยีสารสนเทศและการสื่อสาร (ศทส.) มีหน้าที่จัดทำแผนแม่บทรวมถึงแผนในการปฏิบัติการด้านเทคโนโลยีสารสนเทศและการสื่อสาร จัดระบบในการสำรวจ จัดเก็บ และใช้ประโยชน์ข้อมูลภายในหน่วยงาน เป็นศูนย์กลางในการจัดการข้อมูลในการปฏิรูปที่ดินเพื่อเกษตรกรรมของประเทศไทย บริหารและพัฒนาในส่วนของระบบสารสนเทศ ดำเนินการเกี่ยวกับระบบข้อมูลที่ดินและแผนที่ รวมถึงระบบสารสนเทศภูมิศาสตร์ด้านการปฏิรูปที่ดินเพื่อเกษตรกรรม
สำนักกฎหมาย (สกม.) มีหน้าที่ดำเนินงานเกี่ยวกับงานด้านกฎหมายและระเบียบที่เกี่ยวข้อง งานเกี่ยวกับการเจรจา ระงับข้อพิพาท แก้ไขปัญหาที่ดินของกลุ่มองค์กรต่าง ๆ ตามอำนาจหน้าที่ที่กระทรวงเกษตรและสหกรณ์มอบหมาย รวมไปถึงการดำเนินการอนุญาตให้ใช้ประโยชน์ที่ดินและการคุ้มครองที่ดิน ด้านสาธารณูปโภค ด้านทรัพยากรธรรมชาติ ด้านสนับสนุนเกี่ยวเนื่อง และการใช้ประโยชน์ที่ดินของเกษตรกรรายบุคคล
สำนักจัดการปฏิรูปที่ดิน (สจก.) มีหน้าที่ในการจัดหาที่ดินเพื่อนำมาปฏิรูปที่ดิน และศึกษา วิเคราะห์ ติดตามงานจัดที่ดินทั้งในส่วนของที่ดินของรัฐ และที่ดินเอกชน การสอบสวนสิทธิ เจรจากระจายสิทธิ การปรับปรุงสิทธิการถือครองที่ดิน กาติดตามการจัดซื้อที่ดิน การเช่า การซ์อ และการโอนกรรมสิทธิให้เกษตรกร รวมไปถึงงานประกาศเขตปฏิรูปที่ดินและกำหนดเขตที่ดินชุมชนในเขตปฏิรูปที่ดิน ศึกษาวิเคราะห์และกำหนดแนวทางในการพัฒนาในที่ดินพระราชทาน
สำนักบริหารกองทุน (สบท.) มีหน้าที่ในการศึกษาวิเคราะห์ในการกำหนดนโยบายและแผนของกองทุน ให้บริการสินเชื้อเกษตรกรและสถาบันเกษตรกรในเขตปฏิรูปที่ดิน เพื่อพัฒนารายได้และติดตามประเมินผล บริหารเงินกองทุน สินทรัพย์ ระบบบัญชี ตรวจสอบติดตามเงินกองทุนเพื่อสนับสนุนให้แก่เกษตรกรอย่างมีประสิทธิภาพ
สำนักวิชาการและแผนงาน (สวผ.) มีหน้าที่ในการศึกษาวิเคราะห์ จัดทำนโยบาย ยุทธศาสตร์ แผนปฏิบัติราชการและงบประมาณของสำนักงานให้เป็นไปตามนโยบายของรัฐบาล สอดคล้องกับแผนพัฒนาเศรษฐกิจและสังคมแห่งชาติ แผนการบริหารราชการแผ่นดินและกระทรวงเกษตรและสหกรณ์ ติดตามประเมินผลความสำเร็จของหน่วยงานในสังกัด รวมถึงการติดต่อประสานงานกับองค์กรหรือหน่วยงานต่างประเทศด้านความร่วมมือทางวิชาการ และความช่วยเหลือเกี่ยวกับการปฏิรูปที่ดิน ศึกษาวิเคราะห์ ตรวจสอบติดตาม และประเมินผลโครงการพิเศษต่าง ๆ ที่ได้รับมอบหมายจากกระทรวง วิจัยและพัฒนาระบบงานวิจัยรวมทั้งการบริหารโครงการวิจัยและส่งเสริมงานวิจัยของสำนักงาน และดำเนินการเกี่ยวกับงานของคณะกรรมการปฏิรูปที่ดินเพื่อเกษตรกรรม (คปก.)
กองประสานงานโครงการพระราชดำริและโครงการพิเศษ (กปร.) มีหน้าที่ในการดำเนินงานโครงการพระราชดำริที่เกี่ยวข้องกับ ส.ป.ก. จำนวน 16 โครงการ และโครงการส่งเสริมและพัฒนาเกษตรทฤษฎีใหม่ในเขตปฏิรูปที่ดินทั้ง 72 จังหวัด โดยอาศัยการพัฒนาอาชีพและส่งเสริมตามแนวทางพระราชดำริ บูรณาการร่วมกับหน่วยงานต่าง ๆ ที่เกี่ยวข้อง
ส.ป.ก. ถนนประดิพัทธ์.
มีที่ตั้งอยู่ที่เลขที่ เลขที่ 166 ถนนประดิพัทธ์ แขวงสามเสนใน เขตพญาไท กรุงเทพมหานคร เป็นสำนักงานอีกแห่งของ ส.ป.ก. ในการบริหารราชการส่วนกลาง มีอาณาเขตบางส่วนของสำนักงานเป็นที่ตั้งของบ้านจอมพล สฤษดิ์ ธนะรัชต์
สำนักจัดการแผนที่และสารบบที่ดิน (สผส.) มีหน้าที่ในการดำเนินการด้านวิชาการและกำหนดมาตรฐานในการทำแผนที่และภาพถ่ายทางอากาศ การสำรวจรังวัด การควบคุมและการตรวจสอบการจัดทำแผนที่ในเขตปฏิรูปที่ดิน รวมไปถึงงานสารบบและทะเบียนที่ดิน
สำนักพัฒนาพื้นที่ปฏิรูปที่ดิน (สพป.) มีหน้าที่ในการให้บริการในด้านของวิชาการ วิชาชีพ หรือทฤษฎีทางสถาปัตยกรรม วิศวกรรมโยธา วิศวกรรมเครื่องกล และวิศวกรรมเกษตร และการนำผลการศึกษาวิเคราะห์งานทางด้านวิชาการมาพัฒนาในแต่ละพื้นที่เพื่อนำไปปฏิบัติจริง โดยร่วมมือกับองค์กรปกครองส่วนท้องถิ่น
สำนักพัฒนาและถ่ายทอดเทคโนโลยี (สพท.) มีหน้าที่ในการส่งเสริมและพัฒนาทรัพยากรบุคคลของสำนักงาน รวมทั้งเกษตรกรและสถาบันเกษตรกรในเขตปฏิรูปที่ดิน ทั้งด้านวิชาการและแผนในการถ่ายทอดเทคโนโลยี การพัฒนาบุคลากรและเกษตรกร พัฒนาองค์ความรู้ด้านการอนุรักษ์และฟื้นฟูสภาพแวดล้อมในเขตปฏิรูปที่ดิน รวมถึงดำเนินงานในส่วนของ ศูนย์การเรียนรู้เพื่อการปฏิรูปที่ดิน (ศกร.) และศูนย์พัฒนาและส่งเสริมศิลปาชีพ (ศพส.)
สำนักงานการปฏิรูปที่ดินจังหวัด จำนวน 72 จังหวัด ยกเว้นในพื้นที่กรุงเทพมหานคร นนทบุรี สมุทรปราการ สมุทรสาคร และ สมุทรสงคราม มีหน้าที่ในการดำเนินงานตามกฎหมายปฏิรูปที่ดินและกฎหมายอื่น ๆ ให้เป็นไปตามเป้าหมาย รวมไปถึงแผนงานและนโยบายของคณะกรรมการปฏิรูปที่ดินเพื่อเกษตรกรรม (คปก.) คณะกรรมการปฏิรูปที่ดินจังหวัด (คปจ.)
นอกจากนี้สำนักงานการปฏิรูปที่ดินจังหวัดนั้นยังมีภารกิจในการดำเนินงานในพื้นที่ ทั้งด้านการรังวัด สอบสวนสิทธิ งานข้อมูลสารบบที่ดินและแผ่นที่ งานกองทุน คุ้มครองที่ดินเพื่อเกษตรกรรม การเจรจาไกล่เกลี่ยและระงับข้อพิพาท งานคดี งานความรับผิดทางละเมิดของเจ้าหน้าที่ งานออกเอกสารสิทธิตามประมวลกฎหมายที่ดิน และการพัฒนาพื้นที่ การส่งเสริมพัฒนาเกษตรกร กลุ่มเกษตรกร และสถาบันเกษตรกรในพื้นที่จังหวัดของตน และปฏิบัติงานร่วมกับหน่วยงานอื่นที่เกี่ยวข้องในพื้นที่
โครงสร้างภายในของสำนักงานการปฏิรูปที่ดินจังหวัดแต่ละจังหวัดประกอบไปด้วย
เขตปฏิรูปที่ดิน.
พื้นที่เขตดำเนินการ คือพื้นที่ในเขตปฏิรูปที่ดินที่ ส.ป.ก. ได้นำมาดำเนินการปฏิรูปที่ดินเพื่อเกษตรกรรม จัดเกษตรกรเข้าทำประโยชน์หรือ ส.ป.ก. ได้เข้าดำเนินการในพื้นที่
หนังสือแสดงสิทธิในเขตปฏิรูปที่ดิน.
ส.ป.ก. 4-01.
หนังสืออนุญาตให้เข้าทำประโยชน์ในเขตปฏิรูปที่ดิน (ส.ป.ก. 4-01) เป็นหนังสือแสดงสิทธิให้ประชาชนเข้าทำประโยชน์ในเขตปฏิรูปที่ดิน เริ่มขึ้นเมื่อมีพระราชบัญญัติการปฏิรูปที่ดินเพื่อเกษตรกรรม พ.ศ. 2518 มีหลักการสำคัญว่า ที่ดินในเขตปฏิรูปนั้นใช้ทำเกษตรกรรมได้อย่างเดียวเท่านั้น ทำประโยชน์อย่างอื่นไม่ได้ และผู้ครอบครองทำประโยชน์ในที่ดิน ส.ป.ก. 4-01 จะต้องมีฐานะยากจน เขตปฏิรูปที่ดินหมายถึง ที่ดินที่เป็นชุมชนเต็มรูปแบบมาก่อน ที่ดินที่เป็นไร่สวนทำกินของราษฎรตั้งแต่บรรพบุรุษ และที่ดินป่าเสื่อมโทรม หมดสภาพป่าและไม่สามารถฟื้นสภาพป่าได้อีก ไม่รวมถึงป่าในเขตอนุรักษ์เช่นอุทยานแห่งชาติ เขตรักษาพันธุ์สัตว์ หรือเขตต้นน้ำลำธาร
เอกสารสิทธิ ส.ป.ก. 4-01 ไม่อนุญาตให้ทำการซื้อขายที่ดิน หากมีการซื้อขายในขณะที่เอกสารสิทธินี้ยังมีผลอยู่จะเป็นโมฆะ แต่สามารถโอน แบ่งแยก และตกทอดทางมรดกให้แก่บุคคลในครอบครัวได้แก่ สามีภรรยา บุตร บิดามารดา พี่น้องร่วมบิดามารดา พี่น้องร่วมบิดาหรือร่วมมารดา และหลาน สามารถเช่าหรือเช่าซื้อเพื่อเกษตรกรรม (ไม่อนุญาตให้เช่าเพื่อจุดประสงค์อื่น) ไม่สามารถจดทะเบียนจำนองได้ เว้นแต่เป็นโครงการของรัฐบาลที่อนุญาตให้ใช้เอกสารสิทธิเป็นประกัน สิทธิในที่ดินยังคงเป็นของรัฐ ประชาชนสามารถคืนที่ดินให้รัฐหากไม่ต้องการ และรัฐสามารถเรียกคืนที่ดินได้หากตรวจสอบพบว่าประชาชนมิได้ใช้ทำการเกษตร
สำหรับ ส.ป.ก. 4-01 นั้นมีการจำแนกได้อีก โดยใช้ตัวอักษรภาษาไทยกำกับด้านหลัง อาทิ
ส.ป.ก. 4-31 ก.
หนังสืออนุญาตให้ใช้ที่ดินเพื่อกิจการสาธารณูปโภคและกิจการอื่น ๆ ในเขตปฏิรูปที่ดิน (ส.ป.ก. 4-31 ก) เป็นการอนุญาตให้มีการใช้ประโยชน์อื่นนอกจากเกษตรกรรม โดยเป็นไปเพื่อส่งเสริม พัฒนาคุณภาพชีวิต และเพิ่มประสิทธิภาพการผลิตของเกษตรกรในเขตปฏิรูปที่ดิน อาทิ การสร้างวัด
โครงการในพระราชดำริ.
ส.ป.ก. มีโครงการในพระราชดำริอยู่ในการดูแลประกอบไปด้วย
ศูนย์ศิลปาชีพบางไทร ในสมเด็จพระนางเจ้าสิริกิติ์ พระบรมราชินีนาถ ร่วมดำเนินงานโดย ศูนย์พัฒนาและส่งเสริมศิลปาชีพ (ศพส.) สังกัด สำนักพัฒนาและถ่ายทอดเทคโนโลยี
ธนาคารอาหารชุมชน ในโครงการเกษตรวิชญา ดำเนินงานโดย กองประสานงานโครงการพระราชดำริและโครงการพิเศษ (กปร.)
สำนักงานการปฏิรูปที่ดินเพื่อเกษตรกรรม รับพระราชทานที่ดินทรัพย์สินส่วนพระมหากษัตริย์จากพระบาทสมเด็จพระเจ้าอยู่หัว รัชกาลที่ 9 เพื่อจัดสรรให้เกษตรกรภายหลังจากการประกาศใช้พระราชบัญญัติการปฏิรูปที่ดินเพื่อเกษตกรรมในปี พ.ศ. 2518 เป็นพื้นที่จำนวน 8 จังหวัด ต่อมาได้กันพื้นที่ที่มีผลพูกพันกับหน่วยงานอื่นและไม่มีศักยภาพในการทำเกษตรกรรมออก คงเหลือเพียงพื้นที่ 5 จังหวัด เนื้อที่ 44,321 ไร่ 39.46 ตารางวา ประกอบไปด้วย จังหวัดฉะเชิงเทรา จังหวัดนครปฐม จังหวัดนครนายก จังหวัดปทุมธานี และจังหวัดพระนครศรีอยุธยา และพื้นที่อีกส่วนกันไว้สำหรับพัฒนาโครงสร้างและสาธารณูปโภค
อาภาศิริ จันทรัศมี
แบรดฟอร์ดซิตี
พระเจ้าชเวตองเตต
สิริสีหสุระ ชเวตองเตต (; บางทีเรียก อโนรธาที่ 1, 1313-1339) เป็นกษัตริย์ของ ซะไกง์ จาก ค.ศ. 1335/36 ถึง 1339 พระองค์เข้ามามีพระราชอำนาจโดยการปลด ตราพระยา พระราชบิดาของพระองค์ พระองค์ถูกลอบปลงพระชนม์สามปีต่อมาโดยผู้ภักดีของพระราชบิดาของพระองค์
บูกิตบูงา
บูกิตบูงา  เป็นหมู่บ้านริมชายแดนไทย-มาเลเซียในรัฐกลันตัน ประเทศมาเลเซีย โดยมีด่านพรมแดนที่ใกล้ที่สุดที่กั้นระหว่างไทยกับมาเลเซียคือสะพานบูกิตบูงา-บ้านบูเก๊ะตา ซึ่งเปิดเมื่อวันที่ 21 ธันวาคม พ.ศ. 2560 โดยอีกฝั่งหนึ่งคือเขตเทศบาลตำบลบูเก๊ะตา อำเภอแว้ง จังหวัดนราธิวาส
บูกิตบูงาอยู่ห่างจากเมืองตานะฮ์เมระฮ์ 30 กิโลเมตร ตามเส้นทางทางหลวงตะวันออก-ตะวันตก ตัวหมู่บ้านประกอบด้วยหมู่บ้านเล็ก ๆ เช่น บูกิตนังกา, เจดก, ตกเป, กัมปุงบูกิต, เรอนับ, เจอนุบ
เจ้าต่อนคำ
เจ้าต่อนคำ เป็นกษัตริย์แห่งอาณาจักรลาว ล้านช้าง ระหว่างปี ค.ศ. 1633 ถึง 1637 พระองค์เป็นโอรสองค์โตของ พระหม่อมแก้ว
พระองค์ได้รับการสถาปนาจากพระราชบิดาของพระองค์ในฐานะรัชทายาทใน ค.ศ. 1627 ในพระอิสริยยศที่ พระอุปยุวราช นั่นคือ อุปราช พระองค์สืบราชบัลลังก์จากการสวรรคตของพระราชบิดาของพระองค์ในปี ค.ศ. 1633
พระองค์สวรรคตในปี ค.ศ. 1637 พระองค์มีพระราชโอรส 3 พระองค์หนึ่งในนั้นคือ พระเจ้าสุริยวงศาธรรมิกราช
วัดแฮดงยงกุง
วัดแฮดงยงกุง  เป็นวัดในอำเภอคีจัง ปูซาน ประเทศเกาหลีใต้ เดิมเรียกว่า วัดโบมุน  ก่อตั้งโดยพระอาจารย์นาองเมื่อ ค.ศ. 1376 ตรงกับยุคโครยอ วัดแห่งนี้ถูกทำลายลงหลังการบุกครองเกาหลีของญี่ปุ่น (ค.ศ. 1592–98) ก่อได้รับการบูรณปฏิสังขรณ์ช่วง ค.ศ. 1930 ก่อนเปลี่ยนชื่อเป็นวัดแฮดงยงกุงตั้งแต่ ค.ศ. 1974 เป็นต้นมา ถือเป็นวัดเพียงไม่กี่แห่งของประเทศเกาหลีใต้ที่สร้างอยู่ริมทะเล ทั้งยังตั้งอยู่ทางตะวันออกของปูซานใกล้กับหาดแฮอุนแด วัดแห่งนี้เป็นที่นิยมของนักท่องเที่ยวโดยเฉพาะวันวิสาขบูชา ซึ่งจะมีการประดับประดาไปด้วยโคมไฟกระดาษตระการตา
จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรจังหวัดเชียงใหม่ พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 9 เขตเลือกตั้ง ซึ่งลดลงจากการเลือกตั้งครั้งก่อน 1 เขต แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ประกอบไปด้วยอำเภอเมืองเชียงใหม่
ประกอบไปด้วยอำเภอหางดง และอำเภอสารภี
ประกอบไปด้วยอำเภอสันกำแพง อำเภอแม่ออน และอำเภอดอยสะเก็ด
ประกอบไปด้วยอำเภอสันทราย อำเภอพร้าว และอำเภอแม่แตง (เฉพาะตำบลแม่หอพระ)
ประกอบไปด้วยอำเภอกัลยาณิวัฒนา อำเภอสะเมิง อำเภอแม่ริม และอำเภอแม่แตง (ยกเว้นตำบลแม่หอพระ)
ประกอบไปด้วยอำเภอเชียงดาว อำเภอเวียงแหง และอำเภอไชยปราการ
ประกอบไปด้วยอำเภอฝาง และอำเภอแม่อาย
ประกอบไปด้วยอำเภอสันป่าตอง อำเภอแม่วาง อำเภอดอยหล่อ และอำเภอจอมทอง
ประกอบไปด้วยอำเภอแม่แจ่ม อำเภอฮอด อำเภอดอยเต่า และอำเภออมก๋อย
วันที่ 24 เมษายน 2562 ที่ประชุมคณะกรรมการการเลือกตั้ง (กกต.) มีมติสั่งเพิกถอนสิทธิสมัครของ นายสุรพล เกียรติไชยากร ว่าที่ ส.ส.เขต 8 เชียงใหม่ พรรคเพื่อไทยไว้เป็นการชั่วคราวเป็นเวลา 1 ปี (การแจกใบส้ม) และมติดังกล่าวมีผลให้ กกต. ต้องสั่งเลือกตั้งใหม่ในเขตเลือกตั้งที่ 8 จังหวัดเชียงใหม่ โดยกำหนดวันเลือกตั้งใหม่คือวันที่ 26 พฤษภาคม 2562
ซึ่งในกรณีที่ถูกใบส้มและต้องเลือกตั้งใหม่ ผู้สมัครเดิมในเขตจากทุกพรรคจะเข้าสู่การเลือกตั้งใหม่อีกครั้งยกเว้นนายสุรพล เกียรติไชยากร และพรรคเพื่อไทยไม่สามารถส่งผู้สมัครคนใหม่ลงแทนได้
ทั้งนี้ หลังจากที่ผู้ได้รับเลือกตั้งซ่อม นางสาวศรีนวล บุญลือ ถูกขับออกจากพรรคอนาคตใหม่ เมื่อวันที่ 16 ธันวาคม พ.ศ. 2562 ได้ย้ายเข้าสังกัดพรรคภูมิใจไทยในเวลาต่อมา
ปฏิทินโฮโลซีน
จุดประสงค์ของเซซาเร เอมิลิอานีคือการปฏิรูปปฏิทินเพื่อแก้ปัญหาของปี "คริสต์ศักราช" โดยมีหัวข้อดังนี้:
การแปลงจากปฏิทินจูเลียน หรือปฏิทินกริกอเรียนเป็นปฏิทินโฮโลซีนสามารถทำได้โดยการบวกอีก 10,000 ในปีค.ศ./สากลศักราช. ปีปัจจุบัน  สามารถแปลงเป็นปีโฮโลซีนได้โดยการใส่เลข "1" ด้านหน้ามัน ทำให้กลายเป็น HE. ส่วนปีก่อนค.ศ./ก่อนสากลศักราช แปลงได้โดยการลบปีของเลขนั้นด้วย 10,001.
มีแชล โอมง
มีแชล โอมง  เกิดเมื่อวันที่ 15 ตุลาคม พ.ศ. 2479 ณ ปารีส ประเทศฝรั่งเศส เป็นนักแสดงชายชาวฝรั่งเศส ด้านการศึกษาเขาจบจากสถาบันศิลปะการละครปารีส ก่อนจะเข้าวงการบันเทิงในปี 2509 เขาปรากฏตัวในภาพยนตร์มากกว่า 100 เรื่อง ก่อนจะมาเป็นนักแสดงละครเวทีในโรงละครกอเมดีฟร็องแซซ มากกว่า 30 ปี
มีแชล โอมง เสียชีวิตอย่างสงบเมื่อวันที่ 28 สิงหาคม 2562 สิริอายุรวม 82 ปี
บาป 7 ประการ
จังหวัดน่านในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรจังหวัดน่าน พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 3 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ประกอบไปด้วยอำเภอเมืองน่าน อำเภอภูเพียง และอำเภอท่าวังผา
ประกอบไปด้วยอำเภอปัว อำเภอเชียงกลาง อำเภอสองแคว อำเภอทุ่งช้าง อำเภอเฉลิมพระเกียรติ และอำเภอบ่อเกลือ
ทบวงการรักษาสันติภาพแห่งสหประชาชาติ
ยูฟ่าแชมเปียนส์ลีก ฤดูกาล 2019–20 รอบแบ่งกลุ่ม
รอบแบ่งกลุ่ม ในการแข่งขันยูฟ่าแชมเปียนส์ลีก ฤดูกาล 2019–20 เริ่มต้นการแข่งขันในวันที่ 17 กันยายน และจะสิ้นสุดในวันที่ 11 ธันวาคม พ.ศ. 2562 (ค.ศ. 2019). 32 ทีมทั้งหมดเข้าร่วมการแข่งขันในรอบแบ่งกลุ่มเพื่อที่จะตัดสินหา 16 ทีมใน รอบแพ้คัดออก ของ ยูฟ่าแชมเปียนส์ลีก ฤดูกาล 2019–20.
การจับสลากมีขึ้นเมื่อวันที่ 29 สิงหาคม พ.ศ. 2562 (ค.ศ. 2019), เวลา 18:00 น. CEST หรือเวลา 23:00 น. (เวลาประเทศไทย), ที่ กริมัลดี ฟอรัม ใน ราชรัฐโมนาโก.
ด้านล่างนี้คือ 32 ทีมที่เข้ารอบสำหรับรอบแบ่งกลุ่ม (ค่าสัมประสิทธิ์สโมสรยูฟ่าของพวกเขาในปี 2019), พวกเขาประกอบด้วย
แมตช์การแข่งขันมีวันที่ 17–18 กันยายน, 1–2 ตุลาคม, 22–23 ตุลาคม, 5–6 พฤศจิกายน, 26–27 พฤศจิกายน, และ 10–11 ธันวาคม พ.ศ. 2562 (ค.ศ. 2019). เวลาคิกออฟการแข่งขันก็จะเป็นเวลา 21:00 CEST/CET โดยทั่วไป, ยกเว้นเหตุผลบางอย่างที่ตรงกันทางภูมิศาสตร์.
ตั้งแต่วันที่ 26 ตุลาคม พ.ศ. 2562 (ค.ศ. 2019) จะมีการปรับเวลาช้าขึ้นกว่าเดิม โดย (นัดที่ 1–3) เป็น CEST , หลังจากนั้น (นัดที่ 4–6) เวลาก็จะเป็น CET .
อะนิวพลอยดีย์
อะนิวพลอยดีย์  แอนยูพลอยดีย์หรือ แอนูพลอยดี คือภาวะที่ในเซลล์มีจำนวนโครโมโซมมากกว่าหรือน้อยกว่าปกติ ตัวอย่างเช่น เซลล์มนุษย์โดยทั่วไปจะมีโครโมโซม 46 แท่ง หากมี 45 หรือ 47 แท่ง ก็จะเรียกว่าเป็นอะนิวพลอยดีย์ แต่ไม่นับรวมภาวะที่มีจำนวนโครโมโซมเพิ่มขึ้นเป็นชุดๆ (เช่น เพิ่มทั้งชุดกลายเป็น 92 แท่ง)
เขตชเตคลิทซ์-เซเลินดอร์ฟ
ชเตคลิทซ์-เซเลินดอร์ฟ  เป็นเขตที่ 6 ของกรุงเบอร์ลิน จัดตั้งขึ้นใน ค.ศ. 2001 จากการควบรวมเขตชเตคลิทซ์เข้ากับเขตเซเลินดอร์ฟ ด้านตะวันตกของเขตอยู่ติดกับแม่น้ำฮาเฟิล
เขตชเตคลิทซ์-เซเลินดอร์ฟประกอบด้วยแขวง  จำนวน 7 แขวง ได้แก่:
เขตชปันเดา
ชปันเดา  เป็นเขตที่ 5 ของกรุงเบอร์ลิน และเป็นเขตที่อยู่ทางตะวันตกที่สุดของกรุง ตั้งอยู่บนแนวชายฝั่งด้านตะวันตกของแม่น้ำฮาเฟิล ถือเป็นเขตที่มีจำนวนประชากรน้อยที่สุดแต่มีพื้นที่เขตใหญ่เป็นอันดับสี่ของเบอร์ลิน
อุตสาหกรรมหลักในเขตนี้เป็นอุตสาหกรรมโลหการ เคมีภัณฑ์ และโรงงานเครื่องใช้ไฟฟ้า เขตนี้เป็นที่ตั้งของโรงงาน BMW Motorrad ซึ่งผลิตจักรยานยนต์บีเอ็มดับเบิลยูทุกรุ่นตั้งแต่ ค.ศ. 1969 จนกระทั่งมีการเปิดโรงงานประกอบที่ประเทศไทยใน ค.ศ. 2000 และที่ประเทศบราซิลใน ค.ศ. 2006
เขตชปันเดาประกอบด้วยแขวง  จำนวน 9 แขวง ได้แก่:
พระเจ้าชิลเดริกที่ 3
ชิลเดริกที่ 3  เป็นกษัตริย์ของชาวแฟรงก์และเป็นกษัตริย์คนสุดท้ายของราชวงศ์เมรอแว็งเฌียง ในปี ค.ศ. 743 การ์โลมงและพระเจ้าเปแป็งพระวรกายเตี้ย สองสมุหราชมณเทียร (ซึ่งเป็นพระโอรสในชาร์ลส์ มาร์แตล ดยุกและเจ้าชายแห่งแฟรงก์) ผู้ทำหน้าที่ดูแลประเทศได้ยอมรับพระองค์เป็นกษัตริย์ ทว่าในปี ค.ศ. 752 พระองค์ถูกสมเด็จพระสันตะปาปาซาคารีถอดออกจากตำแหน่งตามการยุยงส่งเสริมของเปแป็ง พระองค์ถูกจับโกนพระเกศา (ซึ่งเป็นสัญลักษณ์หมายถึงการถูกถอดออกจากพระราชอำนาจ) และถูกส่งตัวเข้าอาราม ทรงเสด็จสวรรคตในปี ค.ศ. 753 หรือ 758
ความเสื่อมถอยของราชวงศ์เมรอแว็งเฌียง.
ก่อนหน้าที่ชิลเดริกจะขึ้นครองราชย์ นับตั้งแต่สิ้นรัชสมัยของดาโกแบร์ที่ 1 ในปี ค.ศ. 634 กษัตริย์ราชวงศ์เมรอแว็งเฌียงถูกลดบทบาทเหลือเพียงแค่อำนาจในการประกอบพิธีกรรมต่าง ๆ ส่วนอำนาจที่แท้จริงในการปกครองตกอยู่ในมือของสมุหราชมณเทียรชาวการอแล็งเฌียง ในปี ค.ศ. 718 ชาร์ลส์ มาร์แตลได้ครองตำแหน่งเป็นสมุหราชมณเทียรของทั้งเนิสเตรียและออสเตรเชีย ทำให้กลายเป็นคนที่ทรงอำนาจที่สุดในราชอาณาจักรแฟรงก์ หลังการสวรรคตของธีออเดริกที่ 4 ในปี ค.ศ. 737 ชาร์ลส์ มาร์แตลได้ปล่อยให้บัลลังก์ว่าง ไม่ให้กษัตริย์ราชวงศ์เมรอแว็งเฌียงคนใดได้ครองบัลลังก์ของชาวแฟรงก์ ทำให้เขากลายเป็นกษัตริย์โดยพฤตินัย
ในปี ค.ศ. 741 หลังชาร์ลส์ มาร์แตลถึงแก่กรรมได้เกิดการปฏิวัติขึ้น บุตรชายทั้งสองของเขา คือ การ์โลมงและเปแป็งผู้ตัวเตี้ยที่ขึ้นเป็นสมุหราชมณเทียรร่วมกันจึงไหวตัวแก้แกมด้วยการจับชิลเดริกแห่งราชวงศ์เมรอแว็งเฌียงขึ้นนั่งบนบัลลังก์ของชาวแฟรงก์ที่ว่างมาหลายปี โดยมีทั้งคู่เป็นผู้ใช้อำนาจที่แท้จริงอยู่เบื้องหลัง
จุดจบของราชวงศ์เมรอแว็งเฌียง.
ในปี ค.ศ. 747 การ์โลมงได้ผันตัวเข้าสู่อาราม สร้างความมั่นใจให้แก่เปแป็งว่าจะได้รับเลือกเป็นกษัตริย์ของชาวแฟรงก์แน่จึงส่งหนังสือถึงสมเด็จพระสันตะปาปซาคารีเพื่อถามว่าตำแหน่งกษัตริย์ควรเป็นของผู้มีอำนาจตัวจริงหรือผู้ที่มีสายเลือดของกษัตริย์ พระองค์ตอบกลับมาว่าผู้มีอำนาจตัวจริงควรได้เป็นกษัตริย์และได้ถอดชิลเปริกออกจากบัลลังก์ในเดือนมีนาคม ค.ศ. 751 พระองค์ถูกจับโกนผม ซึ่งเป็นสัญลักษณ์ของการถูกถอดออกจากพระราชอำนาจ (ผมยาวเป็นสัญลักษณ์ของราชวงศ์เมรอแว็งเฌียงที่แสดงถึงสิทธิ์ในการเป็นกษัตริย์ การถูกตัดผมจึงเท่ากับการถูกตัดออกจากอภิสิทธิ์ทั้งปวง) พระองค์กับพระโอรสถูกกักบริเวณไว้ในอารามซีตีว (หรืออารามแซงต์แบแต็ง) ซึ่งตั้งอยู่ใกล้กับย่านแซงโตแมร์ ข้อมูลขัดแย้งกันว่าทรงสวรรคตในปีใด บันทึกส่วนหนึ่งกล่าวว่าทรงสวรรคตในช่วต้นปี ค.ศ. 753 ขณะที่อีกส่วนหนึ่งระบุว่าทรงสวรรคตในช่วงปลายปี ค.ศ. 758
เขตเทรพโท-เคอเพอนิค
เทรพโท-เคอเพอนิค  เป็นเขตที่ 9 ของกรุงเบอร์ลิน จัดตั้งใน ค.ศ. 2001 จากการควบรวมเขตเทรพโทเข้ากับเขตเคอเพอนิค ถือเป็นเขตที่มีพื้นที่มากที่สุดของเบอร์ลิน ตั้งอยู่ทางตะวันออกที่สุดของกรุง แม่น้ำสายหลักที่ไหลผ่านเขตนี้ได้แก่แม่น้ำชเปรและแม่น้ำลังเงอ เขตนี้เป็นที่ตั้งของอุทยานเทรพโทซึ่งภายในประดิษฐานอนุสรณ์สถานทหารโซเวียตซึ่งเสียชีวิตในยุทธการที่เบอร์ลิน
เขตเทรพโท-เคอเพอนิคประกอบด้วยแขวง  จำนวน 15 แขวง ได้แก่:
อนุสรณ์สถานทหารโซเวียต (สวนเทร็พทัวร์)
จันจิรา จันทร์พิทักษ์ชัย
เขตมาร์ทซาน-เฮ็ลเลิร์สดอร์ฟ
มาร์ทซาน-เฮ็ลเลิร์สดอร์ฟ  เป็นเขตที่ 10 ของกรุงเบอร์ลิน จัดตั้งใน ค.ศ. 2001 จากการควบรวมเขตมาร์ทซานกับเขตเฮ็ลเลิร์สดอร์ฟ เขตนี้ตั้งอยู่ทางตะวันออกเฉียงเหนือสุดของกรุง
เขตมาร์ทซาน-เฮ็ลเลิร์สดอร์ฟประกอบด้วยแขวง  จำนวน 5 แขวง ซึ่งในอดีตมีสถานะเป็นหมู่บ้านก่อนที่จะถูกรวมเข้าเป็นส่วนหนึ่งของกรุงเบอร์ลินใน ค.ศ. 1920 ได้แก่:
อัสตรัลเชน
กัลกิอวตารกับมุฮัมมัด (หนังสือ)
กัลกิอวตารกับมุฮัมมัด สาหิบ  เป็นหนังสือที่เขียนในปีค.ศ.1960 โดยVed Prakash Upaddhay นักวิชาการภาษาสันสกฤต, นักศึกษาศาสตร์ และอดีตศาสตราจารย์วิชาภาษาสันสกฤตชาวอินเดียในมหาวิทยาลัยปัญจาบ ผู้ชนะรางวัลประธานาธิบดีอินเดียในปีค.ศ.2018. หนังสือนี้เผยแพร่โดย Saraswat Vedant Prakash Sanggha. ซึ่งเป็นหนึ่งในไตรภาคของหนังสือความเป็นเอกภาพทางศาสนา ส่วนอีกสองเล่มคือ "Narashshangsha and Antim Rishi" และ "The light of religious Unity according to Vedas and Puranas". โดยมีหัวข้อหลักคือความคล้ายคลึงระหว่างศาสดามุฮัมมัดและกัลกิอวตาร ตามข้อมูลในคำภีร์ของศาสนาอิสลามและฮินดู.
ความคล้ายคลึงที่พบในหนังสือ.
ในความคล้ายคลึงส่วนใหญ่ที่พบในหนังสือ มีดังนี้:
คำติชมของอิสลาม.
นักวิชาการอิสลามชาวบังคลาเทศ Abu Bakr Muhammad Zakaria วิพากษ์วิจารณ์หนังสือเล่มนี้โดยอ้างว่าคำอธิบายของหนังสือเรื่อง Narasamsa ในบทที่ 20, 127 ของ Atharvaveda ไม่ใช่ Atharvaveda ดั้งเดิม แต่เป็นการคาดการณ์และเชื่อมโยงในภายหลังและอ้างว่าคำทำนายของศาสดามูฮัมหมัดในศาสนาฮินดู คัมภีร์เป็นหนึ่งในศาสนาฮินดู โดยอ้างว่าเป็นความอุตสาหะในการทำให้หนังสือของตนเองเป็นที่ยอมรับของชาวมุสลิม โดยเริ่มจากความพยายามของอัคบาร์ที่จะประจบประแจงจักรพรรดิอัคบาร์ด้วยการเขียน Allopanishad และยังประดิษฐ์ Bhavishyapurana ที่มนุษย์สร้างขึ้นจากคำพูดทั้งหมด จากชาวฮินดู นอกจากนี้ เขายังอ้างว่าพระคัมภีร์ฮินดูทั้งหมด รวมทั้งพระเวท ถูกดัดแปลงตามความเชื่อของโซโรอัสเตอร์ของชาวอารยันจากอิหร่านซึ่งได้เปลี่ยนรูปแบบใหม่ผ่านการผสมผสานระหว่างศาสนาดราวิเดียนดั้งเดิมของอินเดีย ศาสนาพื้นเมืองในภูมิภาคของอินเดีย และพุทธศาสนา และเขากล่าวว่าตั้งแต่ศาสนาฮินดูตำราไม่ได้มี monotheism ของพระเจ้าหรืออัลเลาะห์แม้ว่าจะไม่มีอะไรจะทำอย่างไรกับความเชื่อหลักของศาสนาอิสลาม มันไม่สอดคล้องกัน แต่ผู้นับถือมุสลิมส่วนใหญ่ถือกำเนิดมาจากมันและเนื่องจากศาสนาฮินดูได้รับการจัดตั้งขึ้นเป็นหลักคำสอนแบบปรับตัวและ syncretistic พระคัมภีร์ของมันไม่ศักดิ์สิทธิ์จากมุมมองของอิสลามพระคัมภีร์ฮินดูทั้งหมดไม่ใช่วรรณกรรมอารยาที่มนุษย์สร้างขึ้นและ การเรียกร้องของ Kalki เป็น Muhammad ในหนังสือเล่มนี้เป็นเท็จและเท็จเขาอ้างว่าเป็นความพยายามที่ฉลาดแกมโกง.
เขตลิชเทินแบร์ค
ลิชเทินแบร์ค  เป็นเขตที่ 11 ของกรุงเบอร์ลิน ได้รับรวมเขตโฮเอินเชินเฮาเซินเมื่อ ค.ศ. 2001
เขตลิชเทินแบร์คประกอบด้วยแขวง  จำนวน 10 แขวง ได้แก่:
นิมโบสเตรตัส  มีชื่อเรียกมาจากภาษาละติน nimbus แปลว่า ฝน และ stratus แปลว่า แผ่ขยาย นิมโบสเตรตัสเป็นเมฆสีเทา มีรูปร่างไม่แน่นอน มักก่อให้เกิดฝนหรือหิมะตกอย่างต่อเนื่องโดยไม่มีฟ้าแลบฟ้าผ่า นิมโบสเตรตัสเป็นเมฆที่ก่อตัวในระดับกลางของชั้นโทรโพสเฟียร์ ก่อนจะแผ่ขยายสู่ชั้นบนและชั้นล่างของท้องฟ้า ฐานเมฆมักอยู่ที่ระดับความสูง 3,000 เมตร เมฆชนิดนี้พบได้ทั่วโลก แต่มักพบบ่อยบริเวณกึ่งเขตร้อนและเขตอบอุ่น นิมโบสเตรตัสมีอักษรย่อคือ Ns และสัญลักษณ์
นิมโบสเตรตัสเป็นเมฆที่เกิดจากมวลอากาศร้อนที่ยกตัวสูงขึ้นช้า ๆ จากแนวปะทะอากาศร้อนหรือแนวปะทะปิด และบางครั้งเกิดจากเมฆที่อยู่ระดับสูงกว่า เช่น เซอร์โรสเตรตัส และอัลโตสเตรตัส โดยทั่วไปแล้ว นิมโบสเตรตัสไม่ก่อให้เกิดพายุฟ้าคะนอง แต่ด้วยแนวปะทะอากาศร้อนที่กลายสภาพเป็นอากาศร้อนและแห้ง ทำให้เมฆคิวมูโลนิมบัสซึ่งเป็นเมฆฝนเช่นกัน ก่อตัวใกล้กับนิมโบสเตรตัสและเกิดฟ้าผ่าและฟ้าแลบได้
เนื่องจากนิมโบสเตรตัสเป็นเมฆที่หนาทึบและไม่มีรูปร่างแน่นอน จึงไม่มีการแบ่งแยกเป็นเมฆย่อย แต่เมฆชนิดนี้มีลักษณะอื่น ๆ ที่เกี่ยวข้อง ได้แก่ precipitation-based supplementary features (ก่อให้เกิดน้ำโปรยฐานเมฆ หรือหยาดน้ำฟ้าอื่น ๆ), นิมโบสเตรตัส แพนนัส (เมฆเสริมที่ก่อตัวใต้ฐานเมฆหลัก), เมฆหลักเจนิตัส (เกิดจากเมฆคิวมูลัสและคิวมูโลนิมบัส) และเมฆหลักมิวเตตัส (เกิดจากเมฆอัลโตคิวมูลัส สเตรโตคิวมูลัส และอัลโตสเตรตัส)
Astral Chain
คิมฮโยว็อน
ชองยุนคยอม
อูรังเมดัน
เอสเอส "อูรังเมดัน"  เป็นเรือซึ่งอ้างว่าเป็นเรือผี โดยตามแหล่งข้อมูลหลายแหล่งว่าเป็นเรืออัปปางในน่านน้ำหมู่เกาะอินเดียตะวันออกของดัตช์หรือที่อื่น หลังลูกเรือทั้งลำเสียชีวิตภายใต้พฤติการณ์น่าสงสัย ใน ค.ศ. 1947 หรือ 1948 ขึ้นอยู่กับหนังสือพิมพ์ที่มา นิยาย"อูรังเมดัน"กลายเป็นตำนาน
การพาดพิงเรือและเหตุการณ์ดังกล่าวในภาษาอังกฤษครั้งหนึ่งปรากฏใน "รายงานการประชุมสภาวาณิชทะเล" ("Proceedings of the Merchant Marine Council") ฉบับเดือนพฤษภาคม 1954 ซึ่งยามฝั่งสหรัฐเป็นผู้พิมพ์เผยแพร่ มีการจัดพิมพ์การพาดพิงในภาษาอังกฤษก่อนหน้านี้เมื่อวันที่ 10 ตุลาคม 1948 ใน"ดิแอลบานีไทมส์" อัลแบนี รัฐนิวยอร์ก สหรัฐ และอ้างอิงต้นฉบับดั้งเดิมว่ามาจากเอลเซเวียส์วีกลี คำว่า อูรัง เป็นภาษามาเลย์หรืออินโดนีเซีย หมายถึง "คน" ส่วนเมดันเป็นนครใหญ่สุดบนเกาะสุมาตราของอินโดนีเซีย ทำให้มีความหมายประมาณว่า "มนุษย์จากเมดัน" บันทึกอุบัติเหตุของเรือปรากฏในหนังสือและนิตยสารหลายฉบับ ความแม่นยำของข้อเท็จจริงและแม้แต่การมีอยู่จริงของเรือไม่มีการยืนยัน และรายละเอียดการก่อสร้างและประวัติศาสตร์ของเรือยังไม่มีผู้ใดทราบ การค้นหาทะเบียนราชการหรือการสืบสวนอุบัติเหตุนั้นล้มเหลว
นิยายของเรือปรากฏครั้งแรกในชุดสามบทความในหนังสือพิมพ์ "De locomotief: Samarangsch handels- en advertentie-blad" ภาษาดัตช์-อินโดนีเซีย นิยายนี้ส่วนใหญ่เหมือนกับนิยายฉบับภายหลัง แต่มีข้อแตกต่างสำคัญอยู่ ไม่เคยมีการกล่าวถึงชื่อเรือที่พบ "อูรังเมดัน" แต่มีอธิบายว่าตำแหน่งที่พบเรือนั้นอยู่ห่างจากหมู่เกาะมาร์แชลล์ไปทางทิศตะวันออกเฉียงใต้ 400 ไมล์ทะเล (740 กิโลเมตร) บทความที่สองและสามอธิบายประสบการณ์ของผู้รอดชีวิตรายเดียวของ"ลูกเรืออูรังเมดัน" ซึ่งมิชชันนารีชาวอิตาลีไปพบและเป็นชนพื้นเมืองเกาะ Taongi ในหมู่เกาะมาร์แชลล์ ก่อนเสียชีวิตคนผู้นั้นเล่าแก่มิชชันนารีว่าเรือกำลังบรรทุกสินค้ากรดซัลฟิวริก และลูกเรือส่วนใหญ่เสียชีวิตเพราะไอพิษที่รั่วไหลจากตู้บรรทุกที่เสียหาย นิยายมีว่า อูรังเมดัน กำลังล่องจากท่าเล็ก ๆ ในประเทศจีนไปประเทศคอสตาริกา และเจตนาหลบเลี่ยงทางการ ผู้รอดชีวิตซึ่งเป็นชาวเยอรมันนิรนาม เสียชีวิตหลังเล่านิยายของเขาแก่มิชชันนารี ซึ่งเล่านิยายนี้ต่อให้ Silvio Scherli ผู้ประพันธ์ชาวอิตาลี หนังสือพิมพ์ดัตช์ปิดท้ายด้วยข้อปฏิเสธความรับผิดชอบดังนี้
หลักฐานใหม่ที่"เดอะสกิตติชไลบรารี"พบแสดงให้เห็นว่ารายงานหนังสือพิมพ์ปี 1940 ของเหตุการณ์นี้รับมาจากแอสโซซิเอเด็ตเพรสในหนังสือพิพม์บริติช "เดอะเดลีมิร์เรอร์"และ"ยอร์กไชร์อีฟนิงโพสต์" อีกครั้งหนึ่ง มีข้อแตกต่างในนิยายนี้ โดยตำแหน่งที่พบเรือคือ หมู่เกาะโซโลมอน และสารเอสโอเอสต่างจากรายงานทีหลัง นิยายนี้ยังดูเหมือนเริ่มมาจาก Silvio Scherzi ในตรีเยสเต
อุบัติเหตุที่เป็นไปได้.